stanford-oval/wikipedia huggingface dataset:
Susan Blu
Ura

Uransa aikana Blu on ääninäytellyt 1960-luvulta asti animaatiosarjoissa kuten Jetsonit, Ghostbusters, Smurffit, The Transformers, My Little Pony and Friends, BraveStarr, Simpsonit, Tosi viilee haamujengi ja Beast Wars: Transformers. Tämän ohella hän esiintyi 1970- ja 1980-luvuilla myös elokuvissa ja televisiosarjoissa, kuten Waltonin perhe, Sairaalan syke, Ritari Ässä ja Friday the 13th: The New Blood.
Ääninäyttelyn lisäksi Blu toimii myös ohjaajana ja enimmäkseen ääniohjaajana animaatioissa kuten Ubos loitsukirja, Beast Machines ja Transformers: Animated. Hän on saanut ääniohjauksestaan Daytime Emmy -ehdokkuuden animaatiosarjasta Utelias Vili.
Yksityiselämä

Blu on avoimesti lesbo. Hänen puolisonsa, näyttelijätär Cynthia Songé, kuoli Arroyo Grandessa, Kaliforniassa 19. toukokuuta 2010. Ennen Songén kuolemaa, hän ja Blu omistivat yhdessä Los Angelesissa sijaitsevan ääninäyttelijäkoulun Blupka Productions, Inc. He kirjoittivat myös ääninäyttelemiseen liittyvän kirjan Word of Mouth… A Guide to Voiceover Excellence.
Elokuussa 2013 Blu meni naimisiin tyttöystävänsä Tania Themmenin, näyttelijä Paris Themmenin (tunnetaan Mike Teaveen roolista elokuvassa Jali ja suklaatehdas) siskon kanssa.
Aiheesta muualla

Susan Blu Internet Movie Databasessa. (englanniksi)
Voice Chasers (Arkistoitu – Internet Archive)
FridayThe13thFilms.com
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Espanja  Ranska  BnF data  Yhdysvallat 
Henkilöt:  Deutsche Synchronkartei 
Muut:  SNAC
Julius Leber

Julius Leber oikeudenkäyntinsä aikana.
Julius Leber (16. marraskuuta 1891 Biesheim, Elsass, Saksa – 5. tammikuuta 1945 Plötzenseen vankila, Berliini, Saksa) oli Saksan sosiaalidemokraattisen puolueen poliitikko ja natsihallinnon vastaisen vastarintaliikkeen jäsen. Leber osallistui Adolf Hitleriä vastaan suunnattuun heinäkuun 20. päivän salaliittoon.
Nuoruus

Leber syntyi muurari Jean Leberin ja tämän vaimon Katharinen perheeseen Biesheimissa 1891. Hän kävi kansakoulun ja lukion Breisachissa. Hän opiskeli valtiontaloutta ja historiaa Strasbourgin ja Freiburgin yliopistoissa ja liittyi opiskeluaikanaan Saksan sosiaalidemokraattiseen puolueeseen vuonna 1913.
Ensimmäinen maailmansodan sytyttyä elokuussa 1914 Leber ilmoittautui vapaaehtoisena armeijaan. Hän haavoittui rintamalla kahdesti. Sodan aikana hän yleni luutnantiksi ja jäi armeijaan, joka Saksan hävittyä supistettiin 100 000 miehen vahvuiseksi.
Poliittinen ura

Äärioikeistolaisen Kappin vallankaappausyrityksen aikana 1920 Leber liittyi uutta Weimarin tasavaltaa puolustaviin joukkoihin. Kun kaappausyritys kukistui lakkoiluun, Leber erosi armeijasta vastalauseena sille, että armeija oli tukenut Kappia hyvin merkittävästi. Hän jatkoi opiskelua ja valmistui tohtoriksi Freiburgin yliopistosta.
Vuonna 1921 Leberistä tuli sosiaalidemokraattisen sanomalehden Lübecker Volksbotenin vastaava päätoimittaja. Lehteen kirjoitti myös tuolloin opiskeleva Willy Brandt. Leber oli Lyypekin kaupunginvaltuutettu 1921–1933. Valtiopäiville hänet valittiin vuonna 1924. Parlamentissa hän toimi puolustuspolitiikan parissa. Vuonna 1927 Leber meni naimisiin Annedore Rosenthalin kanssa. Avioliitosta seurasi kaksi lasta.
Natsien vastustaja

Hitlerin johtama Saksan kansallissosialistinen työväenpuolue nousi valtaan tammikuussa 1933. Pian kansallissosialistit yrittivät murhata Leberin. Murhayrityksen jälkeen hänet pidätettiin mutta jouduttiin vapauttamaan lyypekkiläisten työläisten vaatimuksesta. Hänet pidätettiin kuitenkin uudestaan jo maaliskuussa ja julistettiin ”hallinnon vaaralliseksi vastustajaksi”. Hänet vangittiin Sachsenhausenin keskitysleirille, josta hänet vapautettiin 1937.
Vapauttamisensa jälkeen Leber työskenteli hiilen kuljettajana Berliinissä. Vaatimaton työ oli tärkeämpien vastarintatoimien kulissi hänen toimiessaan yhteistyössä muun muassa Gustav Dahrendorfin, Ernst von Harnackin ja Ludwig Schwambin kanssa. Vuonna 1940 Leber etsi kontakteja armeijan johdosta ja tutustui Claus von Stauffenbergiin. Hän tutustui edelleen Carl Friedrich Goerdeleriin ja Helmuth von Moltken ympärille rakentuneeseen Kreisaun piiriin.
Natsien vastustaja > Petos ja pidätys

Anton Saefkowin johtamassa kommunistiryhmässä ollut Gestapon agentti petti Leberin, joka oli yrittänyt saada aikaan yhteistyötä kommunististen vastarintaliikkeiden kanssa. Gestapo pidätti hänet 5. heinäkuuta 1944, 15 päivää ennen Stauffenbergin suorittamaa pommiattentaattia Hitlerin päämajassa.
Kuukausia kestäneiden kuulustelujen ja pahoinpitelyjen jälkeen Leber vietiin kansantuomioistuimeen 20. lokakuuta. Hänet tuomittiin kuolemaan ja teloitettiin 5. tammikuuta 1945 Plötzenseen vankilassa Berliinissä.
Berliinin Schönebergiin 2008 rakennettu rautatiesilta nimettiin Julius Leberin kunniaksi. Siltaan kiinnitetyssä muistolaatassa lukee: ”Julius Leber, Saksan valtiopäivien jäsen vuoteen 1933, uhrasi elämänsä VAPAUDELLE ja OIKEUDELLE.”
Aiheesta muualla

Wikimedia Commonsissa on kuvia tai muita tiedostoja aiheesta .
German Resistance Memorial Center - Short Biography
Lyhyt elämäkerta ja kuvasarja Julius-Leber-sillan rakentamisesta vuonna 2008 (saksaksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Israel  Yhdysvallat  Alankomaat 
Henkilöt:  Deutsche Biographie  DDB 
Muut:  IdRef 
Julius Leberin silta
Clara Blandick

| Clara Blandick |
| --- | --- |

Henkilötiedot
Koko nimi:  Clara Dickey
Syntynyt: 4. kesäkuuta 1876 Hongkong
Kuollut: 15. huhtikuuta 1962 (85 vuotta) Los Angeles, Yhdysvallat
Näyttelijä
Aktiivisena:  1911–1950
Merkittävät roolit:  Em-täti (Ihmemaa Oz)
Aiheesta muualla
IMDb
Elonet
Clara Blandick (oik. Clara Dickey, 4. kesäkuuta 1876 – 15. huhtikuuta 1962) oli yhdysvaltalainen näyttelijä, joka muistetaan parhaiten roolistaan Em-tätinä elokuvassa Ihmemaa Oz (1939).
Elämä ja ura

Blandick syntyi 1880 Hongkongissa Willard Mudgett -nimisellä laivalla. Hänen perheensä muutti Quincyyn, Massachusettsiin samana vuonna. Clara varttui Bostonissa, josta hän muutti New Yorkiin vuonna 1900. Hän alkoi tavoitella näyttelijänuraa ja hänen ensimmäinen ammattilaisesiintymisensä tuli vuonna 1901. Vuonna 1911 hän teki ensimmäisen elokuvaroolinsa mykkäelokuvassa The Maid's Double. Blandick pääsi Broadwaylle 1912. Hän sai kuuluisuutta teatterilavoilla. Vuonna 1914 hän palasi valkokankaalle elokuvassa Mrs. Black is Back.
Ensimmäisen maailmansodan aikaan Blandick esiintyi American Expeditionary Forcelle Ranskassa. Hän jatkoi teatterissa ja ajoittain elokuvissa.
Vuonna 1939 Blandick teki tunnetuimman sivuroolinsa Em-tätinä Ihmemaa Ozissa. Vaikka rooli oli pieni, se oli tärkeä elokuvan juonen kannalta. Blandickin kaikki roolisuoritukset elokuvassa filmattiin vain yhdessä viikossa. Vaikka yleisö muisti Em-tädin hahmon, monikaan ei tuntenut itse näyttelijää. Blandickiä ei mainittu alkuteksteissä ja lopputeksteissäkin viimeisenä.
Ihmemaa Ozin jälkeen hän jatkoi sivurooleissa näyttelemistä. Hänen viimeiset roolinsa tulivat vuonna 1950. Hän jäi eläkkeelle näyttelemisestä 69-vuotiaana.
Kuolema

1950-luvulla Blandickin terveys alkoi hitaasti heiketä. Hän alkoi sokeutua ja kärsi artriitista. Huhtikuussa 1962 hän palasi kotiin kirkosta. Hänen talonsa sijaitsi Los Angelesissa. Hän alkoi järjestellä huonetta uudestaan ja laittoi muistoesineensä näkyville paikoille. Lopulta kun hän oli laittanut puhtaat vaatteet ja muotoillut hiuksensa, hän otti yliannostuksen unilääkkeitä. Hän myös sitoi muovipussin päänsä ympärille. Hän jätti itsemurhaviestin: "Olen tehnyt suuren seikkailun. En kestä enää tätä tuskallista kipua. Se on koko ruumiini. En voi kohdata uhkaavaa sokeutta. Rukoilen herraa sieluni toteuttaa. Aamen."
Hänen vuokraemäntänsä löysi hänet seuraavana päivänä. Blandick oli hävittänyt kaikki lääkkeensä ennen kuolemaansa.
Aiheesta muualla

Kuvia tai muita tiedostoja aiheesta Clara Blandick Wikimedia Commonsissa
Clara Blandick Internet Movie Databasessa. (englanniksi)
Clara Blandick (1876-1962)
| Auktoriteettitunnisteet  |
| --- | --- |
Kansainväliset:  FAST  VIAF  WorldCat 
Kansalliset:  Israel  Yhdysvallat 
Taiteenala:  MusicBrainz 
Henkilöt:  Elonet 
Muut:  SNAC
Skövde

| Skövde |
| --- | --- |
 Skövde iltavalaistuksessa Billingeniltä katsottuna.
 Skövde
 Koordinaatit: 58°23′22″N, 13°50′45″E 
Valtio:   Ruotsi
Lääni:  Länsi-Götanmaan lääni
Maakunta:  Länsi-Götanmaa
Kunta:  Skövden kunta
Pinta-ala:  
 – Maa:  20,31 km²
Väkiluku:  34 466
 – Väestötiheys:  1 697,0 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Skövde on Ruotsin entinen kaupunki ja nykyinen Skövden kunnan keskustaajama. Skövde sijaitsee Länsi-Götanmaan läänin itäosassa entisen Skaraborgin läänin alueella. Ennen Skaraborgin läänin lakkauttamista Skövde oli läänin suurin taajama, muttei kuitenkaan toiminut läänin pääkaupunkina. Skövde kuuluu historialliseen Länsi-Götanmaan maakuntaan, jolla ei kuitenkaan enää ole hallinnollista merkitystä.
Luonnonmaantieteellisesti ilmaistuna Skövden kaupunkitaajama sijaitsee Ruotsin kahden suurimman järven Vänernin ja Vätternin välisellä alueella Billingenin itärinteellä. Vuonna 1890 Skövden läpi rakennettiin Ruotsin läntinen päärautatie (Västra Stambanan), joka toi kaupunkiin teollisuutta ja kasvatti asukaslukua.
Skövde menetti kaupunkioikeutensa vuoden 1971 kuntauudistuksessa, jolloin Ruotsissa siirryttiin yhteen kuntamuotoon. Nykyiseen Skövden kuntaan kuuluu entisen kaupungin lisäksi laajoja maaseutualueita.
Volvolla  on kaupungissa runsaasti teollisuutta ja se työllistää yli 5 000 ihmistä.
Sastamala on Skövden ystävyyskaupunki Suomessa.
Media

Paikallislehti Skaraborgs Allehanda ilmestyy kuudesti viikossa.
Väestönkehitys

| Skövden taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 22 646 | 22 646 |
| 1965 | 1965 |    | 25 906 | 25 906 |
| 1970 | 1970 |    | 29 040 | 29 040 |
| 1975 | 1975 |    | 29 945 | 29 945 |
| 1980 | 1980 |    | 29 669 | 29 669 |
| 1990 | 1990 |    | 30 542 | 30 542 |
| 1995 | 1995 |    | 32 146 | 32 146 |
| 2000 | 2000 |    | 32 505 | 32 505 |
| 2005 | 2005 |    | 33 119 | 33 119 |
| 2010 | 2010 |    | 34 466 | 34 466 |
Lähde: Statistiska centralbyrån (SCB).
Kaupunginosat

Aspelund
Billingsluttningen
Centrum
Dälderna
Ekängen
Hasselbacken
Hasslum
Havstena
Hentorp
Horsås
Karlsro
Karstorp
Källegården
Käpplunda
Lillegården
Lunden
Mariesjö
Norra Ryd
Norrmalm
Rosenhaga
Segerstorp
Simsjön
Södermalm
Södra Ryd
Stallsiken
Timboholm
Trängen
Ulveket
Vasastaden
Våmb
Västermalm
Västra Ryd
Östermalm
Kuvia kaupungista

Skövden kulttuuritalo.
Graniittiveistos Gyllen Skövden kirkkopuistossa.
Skövden asema.
Skövden raatihuone.
Aiheesta muualla

Wikimedia Commonsissa on kuvia tai muita tiedostoja aiheesta .
Skövden kunnan kotisivut (ruotsiksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Skövde – Kaupunginosaluettelo käännöstä.
Länsi-Götanmaan läänin kuntien keskustaajamat
Käännös suomeksi
Racing Point

|  Racing Point-BWT Mercedes |
| --- | --- |

Koko nimi:  BWT Racing Point Formula One Team
Päämaja:   Silverstone, Englanti
Perustajat:   Lawrence Stroll
Henkilökunta:   Otmar Szafnauer  Andrew Green
Tunnetuimmat kuljettajat:   Sergio Pérez  Lance Stroll  Esteban Ocon  Nico Hülkenberg
Moottorit:  Mercedes
Renkaat:  P Pirelli
Saavutukset Formula 1:n MM-sarjassa
Ensimmäinen kilpailu:  Belgian GP 2018
Kilpailuja:  47
Valmistajien maailmanmestaruuksia:  0
Kuljettajien maailmanmestaruuksia:  0
Voittoja:  1
Paalupaikkoja:  1
Nopeimpia kierroksia:  0
MM-pisteitä:  320 (335)
Viimeinen kilpailu:  Abu Dhabin GP 2020
Sijoitus kaudella 2020:  4. (195 p.)
BWT Racing Point F1 Team oli brittiläinen Formula 1 -talli, jonka kotipaikka sijaitsi Silverstonessa Englannissa.
Tallin perusti sijoittajaryhmä Lawrence Strollin johtamana, kun he ostivat Force India -tallin. Tallin perustana toimii vuonna 1991 perustettu Jordan-talli, joka myytiin kauden 2005 päätteeksi. Sen jälkeen tallin nimeksi tuli Midland. Midland kilpaili F1-sarjassa vain yhden kauden ajan, kunnes Spyker osti tallin. Spykerkin kilpaili vain yhden kauden, kun kesken kauden 2007 se myytiin intialaiselle business-mies Vijay Mallyalle, tallin nimeksi vaihtui kaudelle 2008 Force India. Talli vaihtoi kaudeksi 2021 nimekseen Aston Martin.
Racing Pointin edeltäjät

Tallin perusti alun perin irlantilainen Eddie Jordan vuonna 1990 ja se debytoi Formula 1 -sarjassa kaudella 1991. Talli ei jäänyt yhdelläkään kaudella pisteittä ja sen parhaimmaksi kaudeksi jäi 1999, jolloin se saavutti valmistajien MM-sarjassa kolmannen sijan sekä kaksi voittoa ja useita palkintosijoja. Talli saavutti viimeisen voittonsa Brasilian GP:stä kaudella 2003. Eddie Jordan myi tallinsa venäläiselle Midland F1:n omistavalle Alex Shnaiderille tammikuussa 2005.
Midlandina talli kilpaili vain yhden kauden ajan, ennen kuin talli vaihtoi jälleen omistajaa. Koko kauden ajan Midlandin kuljettajat tulivat maaliin jälkijoukoissa, eikä talli kerännyt yhtään pistettä koko kaudella. Shnaider kyllästyi talliinsa ja myi sen Spyker Carsille, joka alkoi pyörittää tallia nimellä Spyker F1.
Spyker ei paljoa tallin esityksiä parantanut, vaan sen kuljettajat saapuivat yleensä viimeisillä sijoilla maaliin. Syksyllä 2007 Spykerin tuotua uuden B-versionsa autostaan kilpailuihin talli saavutti ainoan MM-pisteensä kauden 15. osakilpailussa Japanin GP:ssä, jonka sateisissa olosuhteissa Adrian Sutil sijoittui kahdeksanneksi. Talli ajautui jälleen talousongelmiin ja se myytiin intialaiselle business-mies Vijay Mallyalle virallisesti 5. lokakuuta 2007. Tallin nimeksi vaihtui kaudelle 2008 Force India. Intialainen Sahara India Pariwar osti vuoden 2011 syksyllä 42,5 prosenttia tallin osakkeista.
Force Indian parhaaksi aika-ajotulokseksi jäi Giancarlo Fisichellan paalupaikka kauden 2009 Belgian osakilpailusta ja hänen kilpailussaan ajama toinen sija jäi samalla tallin historian parhaaksi suoritukseksi. Talli ajautui jälleen talousvaikeuksiin kesällä 2018 ja elokuun alussa julkistettiin kauppa, jossa Lawrence Stroll yhdessä kuuden muun sijoittajan kanssa osti tallin osakkeet ja irtaimiston.
Alkuvaiheet

Sahara Force India F1 Team ajautui kesällä 2018 taloudellisiin vaikeuksiin ja sitä haettiin konkurssiin. Tallin osti irtaimistoineen elokuussa 2018 Lawrence Strollin johtama sijoittajaryhmä ja talli toimi loppukauden nimellä Racing Point Force India F1 Team. Strollin johtama sijoittajaryhmä ei kuitenkaan saanut ostetuksi F1-kilpailulisenssiä ja näin he joutuivat osallistumaan sarjaan uutena tallina. Sen takia talli menetti siihen asti keräämänsä pisteet.
Alkuvaiheet > Kausi 2018

Talli aloitti uudella kilpailulisenssillä kilpailemisen kesken kauden 2018 Belgian GP:stä lähtien. Tallin kilpakuljettajina toimivat Sergio Pérez ja Esteban Ocon. Testikuljettajina toimivat kanadalainen Nicholas Latifi ja venäläinen Nikita Mazepin. Tallin kauden parhaat tulokset uudella nimellä tulivat myös Belgiasta, kun Pérez oli viides ja Ocon kuudes. Singaporen osakilpailussa sen sijaan Ocon ja Pérez pilasivat toistensa kilpailun ensimmäisen kierroksen kolariin, jolloin Ocon keskeytti ja Pérez putosi tuloksissa lopulta 16. sijalle. Talli muistetaan myös Brasilian osakilpailusta, jossa kierroksella ohitettu Ocon yritti päästä takaisin samalle kierrokselle kilpailua johtaneen Max Verstappenin kanssa, minkä seurauksena hän osui Verstappeniin, Verstappen menetti kolarissa kärkipaikkansa Lewis Hamiltonille ja Oconille annettiin läpiajorangaistus. Talli saavutti 52 pistettä sijoittuen sarjan seitsemänneksi.
Alkuvaiheet > Kausi 2019

Talli vaihtoi nimekseen kaudelle 2019 Racing Point F1 Team. Tallin omistajan Lawrence Strollin poika Lance Stroll korvasi Esteban Oconin, Sergio Pérezin jatkaessa toisena kilpakuljettajana. Talli esitteli uuden autonsa 13. helmikuuta Torontossa Kanadassa ja julkisti myös samalla tallin uuden nimen, joka on SportPesa Racing Point F1 Team. Kauden parhaaksi sijoitukseksi jäi Saksan GP:n neljäs sija, kun Strollin varikkotaktiikkavirhe kuivuvalla radalla pudotti hänet pois palkintokorokesijoitukselta Sebastian Vettelin ja Daniil Kvjatin taakse. Talli saavutti kauden aikana 73 pistettä sijoittuen sarjan seitsemänneksi.
Alkuvaiheet > Kausi 2020

Talli esitteli uuden autonsa 17. helmikuuta ja julkisti myös samalla tallin uuden nimen, joka on BWT Racing Point F1 Team. Talvitesteistä lähtien RP20 autoon kohdistui kritiikkiä, koska sen katsottiin olevan kopio Mercedeksen edellisen kauden autosta. Tallin kuljettaja Lance Stroll ajoi tallille ensimmäisen palkintosijan sijoittumalla kolmanneksi Italian osakilpailussa. Turkin osakilpailussa Stroll ajoi tallin ja samalla uransa ensimmäisen paalupaikan. Kilpailussa hän putosi yhdeksänneksi, mutta tallikaveri Sergio Pérez oli toinen. Lopulta kauden 16. osakilpailu toi tallin historian ensimmäisen voiton, kun Sergio Pérez vei nimiinsä Sakhirin Grand Prix’n. Tallin onnistuneen viikonlopun täydensi Lance Strollin kolmas sija. Talli saavutti kauden aikana 195 pistettä ja sijoittui valmistajien MM-sarjan neljänneksi. Talli olisi sijoittunut sarjan kolmanneksi, mutta tallilta vähennettiin pois Steiermarkin GP:stä ajetut 15 pistettä Renault-tallin tekemän protestin seurauksena, kun talli myönsi tutkimuksen jälkeen autojen jarrukanavien olleen samanlaiset kuin Mercedeksen autoissa. Talli sai myös 400 000 euron sakot. Kauden aikana Nico Hülkenberg toimi tallin varakuljettajana kolmesti, kun hän tuurasi koronavirukseen sairastuneita Péreziä ja Strollia Britannian, 70. juhlavuoden ja Eifelin osakilpailuissa.
Kaudella 2021 talli kilpailee Aston Martin -nimellä.
Tulokset kilpailuittain

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Runko Moottori Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2018 | VJM11 Mercedes V6 t P |  | AUS | BHR | CHN | AZE | ESP | MON | CAN | FRA | AUT | GBR | GER | HUN | BEL | ITA | SIN | RUS | JPN | USA | MEX | BRA | ABU | 52 | 7. |
| 2018 | VJM11 Mercedes V6 t P |  Sergio Pérez |  |  |  |  |  |  |  |  |  |  |  |  | 5 | 7 | 16 | 10 | 7 | 8 | Kesk. | 10 | 8 | 52 | 7. |
| 2018 | VJM11 Mercedes V6 t P |  Esteban Ocon |  |  |  |  |  |  |  |  |  |  |  |  | 6 | 6 | Kesk. | 9 | 9 | DSQ | 11 | 14 | Kesk. | 52 | 7. |
| 2018 | VJM11 Mercedes V6 t P |  Nicholas Latifi |  |  |  |  |  |  |  |  |  |  |  |  |  |  |  | TD |  |  | TD | TD |  | 52 | 7. |
| 2019 | RP19 BWT Mercedes V6 t P |  | AUS | BHR | CHN | AZE | ESP | MON | CAN | FRA | AUT | GBR | GER | HUN | BEL | ITA | SIN | RUS | JPN | MEX | USA | BRA | ABU | 73 | 7. |
| 2019 | RP19 BWT Mercedes V6 t P |  Sergio Pérez | 13 | 10 | 8 | 6 | 15 | 12 | 12 | 12 | 11 | 17 | Kesk. | 11 | 6 | 7 | Kesk. | 7 | 8 | 7 | 10 | 9 | 7 | 73 | 7. |
| 2019 | RP19 BWT Mercedes V6 t P |  Lance Stroll | 9 | 14 | 12 | 9 | Kesk. | 16 | 9 | 13 | 14 | 13 | 4 | 17 | 10 | 12 | 13 | 11 | 9 | 12 | 13 | 19† | Kesk. | 73 | 7. |
| 2020 | RP20 BWT Mercedes V6 t P |  | AUS | AUT | STY | HUN | GBR | ANI | ESP | BEL | ITA | TUS | RUS | EIF | POR | EMI | TUR | BHR | SKR | ABU |  |  |  | 195 (210) | 4. |
| 2020 | RP20 BWT Mercedes V6 t P |  Sergio Pérez | C | 6 | 6 | 7 | Louk. | Louk. | 5 | 10 | 10 | 5 | 4 | 4 | 7 | 6 | 2 | 18† | 1 | Kesk. |  |  |  | 195 (210) | 4. |
| 2020 | RP20 BWT Mercedes V6 t P |  Lance Stroll | C | Kesk. | 7 | 4 | 9 | 6 | 4 | 9 | 3 | Kesk. | Kesk. | Louk. | Kesk. | 13 | 9 | Kesk. | 3 | 10 |  |  |  | 195 (210) | 4. |
| 2020 | RP20 BWT Mercedes V6 t P |  Nico Hülkenberg |  |  |  |  | DNS | 7 |  |  |  |  |  | 8 |  |  |  |  |  |  |  |  |  | 195 (210) | 4. |
Kuljettajat

Sergio Pérez (2018–2020)
Esteban Ocon (2018)
Lance Stroll (2019–2020)
Nico Hülkenberg (2020)
Kuljettajat > Testikuljettajat

Nikita Mazepin (2018)
Nicholas Latifi (2018)
Henkilökunta

Otmar Szafnauer (2018–2020)
Andrew Green (2018–2020)
Andy Stevenson (2018–2020)
Steve Curnow (2018–2020)
Tom McCullough (2018–2020)
Huomioita

↑  Force Indian kaudelle 2018 valmistama ja käyttämä auto ennen kesken kauden tapahtunutta tallimuutosta.
↑  Racing Point menetti Steiermarkin GP:n tuomariston tutkinnan seurauksena 15 MM-pistettä, koska käytti autossaan Mercedeksen suunnittelemia edellisen kauden autonosia.
Aiheesta muualla

Kuvia tai muita tiedostoja aiheesta Racing Point Wikimedia Commonsissa
Virallinen kotisivu
Formula 1 -valmistajat
| --- | --- |
Kaudella 2024:  Red Bull Racing  Mercedes  Ferrari  McLaren  Aston Martin Aramco  Alpine  Williams  RB  Kick Sauber  Haas 
Entiset valmistajat:  AFM  AGS  Alfa Romeo  AlphaTauri  Alta  Amon  Andrea Moda  Apollon  Arrows  Arzani-Volpini  Aston-Butterworth  ATS (Italia)  ATS (Saksa)  BAR  Behra-Porsche  Bellasi  Benetton  BMW Sauber  Boro  Brabham  Brawn  BRM  BRP  Bugatti  Caterham  Cisitalia  Coloni  Connaught  Connew  Cooper  Dallara  De Tomaso  Derrington-Francis  Eagle  Eifelland  Emeryson  EMW  ENB  Ensign  ERA  EuroBrun  Ferguson  FIRST  Fittipaldi  Fondmetal  Footwork  Force India  Forti  Frazer Nash  Fry  Gilby  Gordini  Hesketh  Hill  HWM  Honda  HRT  Jaguar  JBW  Jordan  Kauhsen  Klenk  Kojima  Kurtis Kraft  Lancia  Larrousse  LDS  LEC  Leyton House  Life  Ligier  Lola  Lotus  Lotus  Lyncar  Maki  Manor  March  Martini  Marussia  Maserati  Matra  McGuire  Merzario  Midland  Milano  Minardi  Modena  Onyx  OSCA  Osella  Pacific  Parnelli  Penske  Porsche  Prost  Racing Point  RAM  Rebaque  Renault  Rial  Sauber  Scarab  Scirocco  Shadow  Shannon  Simtek  Spirit  Spyker  Stebro  Stewart  Super Aguri  Surtees  Talbot  Talbot-Lago  Tec-Mec  Tecno  Theodore  Token  Toleman  Toro Rosso  Toyota  Trojan  Tyrrell  Vanwall  Veritas  Virgin  Williams (FWRC)  Wolf  Zakspeed 
Indianapolis 500 -tallit (1950–1960):  Adams  Deidt  Del Roy  Dunn  Elder  Epperly  Ewing  Hall  Kuzma  Langley  Lesovsky  Marchese  Meskowski  Moore  Nichels  Olson  Pankratz  Pawl  Phillips  Rae  Schroeder  Sherman  Stevens  Sutton  Trevis  Turner  Watson  Wetteroth 
Pérez Itävallan GP:n harjoituksissa.
Ritarijärvi

| Ritarijärvi |
| --- | --- |
Valtiot:  Suomi
Maakunnat:  Pirkanmaa‎
Kunnat:  Sastamala
Koordinaatit:  61°26′07″N, 22°56′53″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Heinijärven valuma−a (35.135)
Laskuoja:  ei ole 
Järvinumero:  35.135.1.006
Mittaustietoja
Pinnankorkeus:  110,4 m  
Pituus:  200 m  
Leveys:  90 m  
Rantaviiva:  0,45 km  
Pinta-ala:  1,067 ha  
Saaria:  ei saaria
 fiRitarijärvi 
Ritarijärvi on Pirkanmaalla Sastamalan Karkussa Heinijärvellä sijaitseva järvi.
Maantiede

Ritarijärven pinta-ala on 1,1 hehtaaria, ja sen pituus on 200 metriä ja leveys 90 metriä. Järven rantaviiva on 0,45 kilometriä pitkä ja rannat ovat rakentamattomia.
Luontoarvoja

Sastamalan kaupunki perusti vuonna 2014 Ritajärven luonnonsuojelualueen, johon järven rantametsät kuuluvat.
Vesistösuhteita

Ritarijärvi sijaitsee Kokemäenjoen vesistössä (vesistöaluetunnus 35) Kokemäenjoen alueen (35.1) Kuloveden alueella (35.13), jonka Heinijärven valuma-alueeseen (35.135) se kuuluu. Järvellä ei ole tulo-ojia eikä laskuojia, sillä se sijaitsee ojittamattoman suon keskellä. Sen vedenpinnan korkeus on 110,4 metriä mpy.
Historiaa

Vuonna 1961 julkaistussa peruskartassa näkyy järvestä kaivettu lyhyt laskuoja, jok on nykyään todennököisesti kasvanut umpeen..